
	Ministru kabineta rīkojums Nr. 659
 
Rīgā 2021. gada 17. septembrī (prot. Nr. 61  13. §)



Par Tukuma novada pašvaldības nekustamā īpašuma "Ūdenstornis Liepās" pārņemšanu valsts īpašumā

1. Saskaņā ar Publiskas personas mantas atsavināšanas likuma 42. panta otro daļu un 43. pantu pārņemt bez atlīdzības valsts īpašumā un nodot Iekšlietu ministrijas valdījumā Tukuma novada pašvaldības īpašumā esošo nekustamo īpašumu "Ūdenstornis Liepās" (nekustamā īpašuma kadastra Nr. 9062 010 0156) – zemes vienību (zemes vienības kadastra apzīmējums 9062 010 0156) 0,86 ha platībā – Kandavā, Tukuma novadā (turpmāk – nekustamais īpašums).

2. Iekšlietu ministrijai nekustamo īpašumu:
2.1. izmantot Iekšlietu ministrijas padotībā esošo iestāžu valsts pārvaldes funkciju īstenošanai sabiedriskās kārtības un drošības, civilās aizsardzības un ugunsdrošības jomā;
2.2. nodot bez atlīdzības Tukuma novada pašvaldībai, ja tas vairs netiek izmantots šā rīkojuma 2.1. apakšpunktā minēto funkciju īstenošanai.

3. Iekšlietu ministrijai, nostiprinot zemesgrāmatā īpašuma tiesības uz nekustamo īpašumu, norādīt, ka īpašuma tiesības nostiprinātas uz laiku, kamēr Iekšlietu ministrija nodrošina šā rīkojuma 2.1. apakšpunktā minēto funkciju īstenošanu.


	
	Ministru prezidents 
	(paraksts*)
   
	A. K. Kariņš

	Iekšlietu ministre 
	(paraksts**)    
	M. Golubeva



* Dokuments ir parakstīts ar drošu elektronisko parakstu
** Dokuments ir parakstīts ar TAP portāla elektroniskās parakstīšanas rīku

